paragraph_text: Kanal se trebao napajati vodom iz Palićkog i Ludaškog jezera i rječice Kireša. Dio kanala po Kiševim planovima između Palićkog i Ludaškog jezera zbilja je poslije i iskopan - 1817. godine. Zemljovidi ga bilježe kao "Novus-Canalis". Kanal ipak nije bio pogodan za plovidbu brodom. Kanal Subotičani zovu Böge. Razlog propasti plana su u tome što jezera i rječica koja su trebala napajati taj kanal nemaju dovoljno vode, tako da bi izljev vode nadmašio ulijevanje vode u kanal.